Neljapäeval loositakse Monacos jalgpalli Euroopa Meistrite liiga alagrupid. Eelmisel hooajal finaalis vastamisi läinud tiitlikaitsja Madridi Real ja Liverpool võivad kohtuda juba grupifaasis.
32 põhiturniirile jõudnud meeskonda on vastavalt UEFA koefitsiendile jagatud nelja tugevusgruppi. Klubid loositakse kaheksasse, neljast meeskonnast koosnevasse alagruppi. Ühe riigi klubid ei saa grupifaasis omavahel vastamisi minna.
Et tiitlikaitsja Madridi Real kuulub esimesse tugevusgruppi ja nende eelmise hooaja finaalivastane Liverpool kolmandasse gruppi, võivad need meeskonnad loosi tahtel sattuda ühte alagruppi.
Esimene tugevusgrupp: Madridi Real, Madridi Atletico, Müncheni Bayern, Barcelona, Torino Juventus, Pariisi Saint-Germain, Manchester City, Moskva Lokomotiv
Teine tugevusgrupp: Dortmundi Borussia, Porto, Manchester United, Donetski Šahtar, Benfica, Napoli, Tottenham Hotspur, Roma
Kolmas tugevusgrupp: Liverpool, Schalke, Lyon, Monaco, Amsterdami Ajax, Moskva CSKA, PSV, Valencia
Neljas tugevusgrupp: Plženi Viktoria, Brügge, Galatasaray, Young Boys, Milano Inter, Hoffenheim, Crvena Zvezda
Eesti aja järgi kell 19.00 algav loos on vaadatav UEFA kodulehelt.
Meistrite liiga alagrupimängudega tehakse algust septembri keskpaigas. Finaal mängitakse 2019. aasta 1. juunil Madridis.
Toimetaja: Kristo Tamm